HRVATSKI JEZIK

Cijeli ovaj tjedan čitat ćemo basne.

Svaki dan poslat ću vam jednu basnu i zadatke koje trebate riješiti.

EZOP: BASNE

*Ezop je bio grčki basnopisac koji je živio u 6. stoljeću prije Krista. Bio je rob kojeg je jedan od njegovih gospodara, zadivljen Ezopovom učenošću, oslobodio. On basne nije zapisivao, samo ih je pripovijedao.*

*Ostali poznati pisci basni su La Fontaine, Lessing i Krilov.*

**ZADATCI:**

1.Pročitaj basnu

2.Riješi kviz (obavezno): <https://wordwall.net/play/1759/818/428>

3. U bilježnicu za lektiru napiši naslov:

Ezop: Basne

Kornjača i zec

Napiši nekoliko primjera kako si trudom i zalaganjem postigao/postigla nešto što ti se činilo teškim i nedostižnim.



Kornjača i zec

Zec je ismjehivao kornjaču radi njezine tromosti i neokretnosti. Kornjači to dojadi, te ga pozove na utrkivanje. Zec od šale primi njezin poziv. Osvane dan utrke. Odrede metu, i u isti čas oba krenu na put.

Kornjača je gmizala polagano, ali neprestance i neumorno, a zec je kao mahnit skakao samo da pokaže, kako prezire kornjaču. Napokon je umoran blizu mete legao i zaspao kao zaklan. Najednom počnu gledaoci vikati. Zec se prene, hoće da poleti, ali kornjača je bila već na meti.

Opazivši je kako se već natrag vraća, ukloni joj se postiđen zec s puta, i prizna sam da ga je najsporija životinja na svijetu osramotila, jer se previše uzdao u svoju brzinu.

I pametnoga vjetrenjaka

Natkrilit može glava laka.

|  |  |
| --- | --- |
|  |  |

Izvor: <https://lektire.skole.hr/>